**LĪDZFINANSĒŠANAS LĪGUMS NR. \_\_**

**Par projekta \_\_\_\_\_\_\_\_\_\_\_\_\_\_\_\_** (projekta nosaukums) **finansēšanu**

Nīcā 2021. gada \_\_. \_\_\_\_\_\_\_\_\_

**Nīcas novada dome**, reģistrācijas Nr.90000031531, juridiskā adrese: Bārtas iela 6, Nīca, Nīcas pagasts, Nīcas novads, LV – 3473, kuras vārdā saskaņā ar nolikumu darbojas domes priekšsēdētājs Agris Petermanis, (turpmāk tekstā - Finansējuma devējs), no vienas puses,

un

\_\_\_\_\_\_\_\_\_\_\_\_\_\_ (interešu/iedzīvotāju grupa), tās pārstāvja\_\_\_\_\_\_\_\_\_\_\_ (*vārds, uzvārds*), deklarētās dzīvesvietas adrese: \_\_\_\_\_\_\_\_\_\_ personā, kurš (-a) rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk tekstā - Projekta īstenotājs), no otras puses (turpmāk abi kopā saukti – Puses, katrs atsevišķi – Puse), pamatojoties uz Nīcas novada domes 2020.gada \_\_. janvāra “Nīcas novada 2020. gada projektu konkursa “Mēs savam novadam” nolikumu” (turpmāk – Nolikums) un saskaņā ar Nīcas novada domes Vērtēšanas komisijas 2020.gada \_\_. \_\_\_\_\_\_\_\_\_\_\_\_ lēmumu Nr.\_\_ “\_\_\_\_\_\_\_\_\_\_”, noslēdz šādu līgumu (turpmāk – Līgums) par turpmāko:

**1. Līguma priekšmets**

* 1. Finansējuma devējs piešķir Projekta īstenotājam līdzfinansējumu EUR \_\_\_\_ *(<summa vārdiem>*) projektu konkursa “Mēs savam novadam” (turpmāk – Konkurss) ietvaros apstiprinātā Projekta īstenotāja projekta “\_\_\_\_\_\_\_\_\_” (turpmāk - Projekts) realizēšanai. Projekta īstenotājs, atbilstoši “Nīcas novada 2021. gada projektu konkursa “Mēs savam novadam” nolikumam (turpmāk - Nolikums), šim Līgumam, Latvijas Republikas normatīvo aktu prasībām nodrošina Projekta realizēšanu saskaņā ar apstiprināto Projekta pieteikuma veidlapu (Nolikuma 1.pielikums) un Projekta izmaksu tāmi (Nolikuma 2.pielikums).
	2. Projekta mērķis vai rezultāti nedrīkst būt peļņas gūšana. Ja Projekta īstenošanas laikā vai tā īstenošanas rezultātā tiek gūta peļņa, Projekta īstenotājs atmaksā Finansējuma devējam Projektam piešķirto finansējumu.
1. **Līguma termiņi**
	1. Līgums stājas spēkā ar dienu, kad to ir parakstījušas abas Puses, un ir spēkā līdz Pušu savstarpējo saistību izpildei.
	2. Projekta īstenošanas termiņš ir - sākot no **2021. gada 1. aprīļa** līdz **2021. gada 30.novembrim.**
2. **Projekta finansējums**
	1. Kopējās Projekta izmaksas ir EUR \_\_\_\_\_\_\_\_\_ (<*summa vārdiem*>), tajā skaitā:
		1. Finansējuma devēja līdzfinansējums nepārsniedz EUR \_\_\_ (<*summa vārdiem*>);
		2. Projekta īstenotāja līdzfinansējums ir EUR \_\_\_ (<*summa vārdiem*>) apmērā;
		3. \_\_\_\_\_\_\_\_\_ līdzfinansējums ir EUR \_\_\_ (<*summa vārdiem*>) apmērā.
	2. Finansējuma devējs apmaksā Projekta aktivitātēm izlietotās summas, pamatojoties uz Projekta īstenotāja sagatavotu un Finansējuma devējam iesniegtu atbilstošu attaisnojuma dokumentu, kurā kā maksātājs norādīts Finansējuma devējs. Projekta īstenotājs kopā ar attaisnojuma dokumentu iesniedz aktu par finansējuma izlietojumu (Nolikuma 5. Pielikums). Minētie dokumenti jāiesniedz Nīcas novada domē, 18.kabinetā.
	3. Finansējuma devējam, pamatojoties uz Vērtēšanas komisijas pieņemtu lēmumu, ir tiesības pieprasīt Projekta īstenotājam atmaksāt Finansējuma devēja izmaksātās summas, ja:
		1. Finansējuma devēja līdzfinansējums ir piešķirts uz nepatiesu vai nepilnīgu datu pamata;
		2. Projekts netiek īstenots atbilstoši Projekta pieteikumam (Nolikuma 1.pielikums) vai Projekta īstenotājs nepienācīgi pilda Līguma noteikumus, t.sk., netiek iesniegta Atskaite (Līguma 5.2.punkts) un/vai pieprasītie Atskaites papildinājumi (Līguma 5.4.punkts);
		3. Projekta īstenotāja līdzfinansētajām izmaksu pozīcijām ir saņemts dubults finansējums;
		4. Finansējuma devējs konstatē, ka līdzfinansējuma izlietojums nav attiecināms Projekta aktivitātēm vai mērķim;
		5. Projekta īstenotāja iesniegtajiem dokumentiem trūkst normatīvajos aktos noteiktā juridiskā spēka;
		6. Līgums tiek izbeigts
	4. Finansējuma devējs par Līguma 3.3.punktā konstatētajiem faktiem sagatavo un nosūta Projekta īstenotājam aktu par faktu konstatēšanu ar pieprasījumu 10 (desmit) darba dienu laikā sniegt rakstiskus paskaidrojumus un novērst pārkāpumu.
	5. Vērtēšanas komisija lēmumu par atmaksājamās summas apmēru pieņem, pamatojoties uz aktu par konstatētajiem faktiem un Projekta īstenotāja sniegtajiem paskaidrojumiem. Ja Projekta īstenotājs paskaidrojumu Finansējuma devējam neiesniedz Līguma 3.4. punktā noteiktajā termiņā, Vērtēšanas komisija lēmumu par atmaksājamās summas apmēru pieņem, pamatojoties uz sastādīto aktu par konstatētajiem faktiem. Par Vērtēšanas komisijas pieņemto lēmumu rakstiski tiek informēts Projekta īstenotājs.
	6. Ja saskaņā ar kādu no šī Līguma punktiem Projekta īstenotājam ir jāatmaksā daļa vai viss ar Projekta realizāciju saistītais līdzfinansējums, tad tas jāizdara 5 (piecu) darba dienu laikā no pieprasījuma saņemšanas brīža.
	7. Finansējums tiek piešķirts tikai un vienīgi Pieteikumā (Nolikuma 1.pielikums) un Projekta izmaksu tāmē (Nolikuma 2.pielikums) plānotajiem un norādītajiem izdevumiem, atbilstoši norādītajai summai, ar izmaksu periodu no 2020. gada 1. aprīļa līdz 2020. gada 30.novembrim. Izmaksas ārpus šajā Līguma punktā norādītā laika perioda tiek uzskatītas par neattiecināmām.
	8. Projekta ietvaros īstenotajām aktivitātēm Finansējuma devēja līdzfinansējums nedrīkst pārsniegt Līguma 3.1. punktā norādīto summu. Summa, kas pārsniedz Līguma 3.1. punktā norādīto, ir neattiecināmie izdevumi, un Projekta īstenotājs tos sedz no saviem personīgajiem vai citiem Projektam piesaistītajiem finanšu līdzekļiem.
	9. Ja faktiskās Projekta aktivitāšu īstenošanas izmaksas ir mazākas kā sākotnēji tika plānots, tad starpība starp Finansējuma devēja piešķirto un Projekta ietvaros izlietoto summu Projekta īstenotājam jāatgriež Finansējuma devējam līdz Projekta Atskaites nodošanas termiņa beigām (Līguma 5.2.punkts)
	10. Projektā paredzēto izdevumu segšanai Projekta īstenotājs izmanto bezskaidras naudas norēķinus, rekvizītu daļā norādot Projekta īstenotāju.
	11. Visos ar Projekta īstenošanu saistītajos grāmatvedības un finanšu dokumentos (līgums, pieņemšanas – nodošanas akts, rēķins, pavadzīme u.c.) jābūt norādītam Projekta nosaukumam.
	12. Ja Projekta īstenotājam rodas šaubas par kādu izmaksu attiecināmību, Projekta īstenotājs rakstiski konsultējas ar Vērtēšanas komisiju.
	13. Projekta īstenotājs no personīgajiem līdzekļiem apmaksā tos izdevumus, kas neatbilst Projekta pieteikumam (Nolikuma 1.pielikums) un Projekta izmaksu tāmēm (Nolikuma 2.pielikums).
3. **Pušu saistības**
	1. Projekta īstenotājs**:**
		1. ir tiesīgs mainīt Projekta koordinatoru tikai pēc Finansējuma devēja rakstiskas piekrišanas saņemšanas;
		2. nekavējoties informē Finansējuma devēju, ja:
			1. Projekta koordinators nespēj (slimības, ilgstošas prombūtnes u.c. iemeslu dēļ), nevar (dzīvesvietas maiņas u.c. iemeslu dēļ) vai nevēlas pildīt Projekta koordinatora pienākumus;
			2. notiek Projekta īstenotāja reorganizācija vai likvidācija, mainās tā statuss, rekvizīti, nosaukums, adrese vai kontaktinformācija;
			3. rodas objektīvi apstākļi, kā rezultātā Projekta īstenošana var tikt būtiski traucēta vai pārtraukta.
		3. īsteno Projektu saskaņā ar Nolikumu, Līgumu un Nolikuma pielikumiem, nodrošina Projekta darbību un aktivitāšu pamatojošu dokumentu oriģinālu saglabāšanu vismaz 5 (piecus) gadus pēc Projekta īstenošanas termiņa beigām, norādot uz tiem Projekta īstenotāja rekvizītus, Projekta numuru un Finansējuma devēja Līguma piešķirto numuru;
		4. ir atbildīgs par Finansējuma devēja piešķirtā līdzfinansējuma izlietojumu vienīgi Projektā paredzētajiem darbiem un aktivitātēm un Līguma 3.7. punktā paredzētajā termiņā;
		5. ir atbildīgs par kvalificēta personāla piesaisti un visu Projekta aktivitāšu īstenošanai nepieciešamo saskaņojumu veikšanu ar atbildīgajām institūcijām;
		6. īstenojot Projekta aktivitātes, kas ietver publisku pasākumu organizēšanu, nodrošina Publisku izklaides un svētku pasākumu drošības likumā noteikto prasība ievērošanu, tai skaitā nodrošina atbilstošu atļauju saņemšanu;
		7. pēc pieprasījuma nodrošina ar Projekta aktivitāšu īstenošanu saistīto dokumentu un rakstisku paskaidrojumu iesniegšanu Finansējuma devējam 10 (desmit) darba dienu laikā;
		8. bez iepriekšējas saskaņošanas ar Finansējuma devēju neveic izmaiņas Projekta aktivitātēs, tai skaitā aktivitāšu īstenošanas termiņos un/vai budžetā;
		9. nav tiesīgs Finansējuma devēja līdzfinansējumu noguldīt depozītā;
		10. nodrošina Līguma izpildes rezultātā iegādāto un radīto materiālo vērtību (t.sk., intelektuālā īpašuma tiesību objektu) saglabāšanu vismaz 5 (piecus) gadus pēc Projekta īstenošanas pabeigšanas, nodrošinot, ka materiālās vērtības netiek izmantotas peļņas gūšanai;
		11. Projekta realizācijas laikā radītajām materiālajām vērtībām jānodrošina izsekojamība (izsekojamības reģistrs), kas nozīmē, ka Projekta īstenotājam jebkurā Projekta īstenošanas stadijā un piecus gadus pēc Projekta īstenošanas pēc Finansējuma devēja lūguma jāsniedz informācija par konkrētas materiālās vērtības konkrētu atrašanās vietu.
		12. nodrošina, ka Projekta publicitāte tiek veidota saskaņā ar Projekta pieteikumu (Nolikuma 1.pielikums) un šī Līguma nosacījumiem, t.sk.:
			1. nodrošina, ka Projekta īstenošanas vietā tiek izvietota vizuālā informācija, kā arī sagatavo un izplata informāciju sabiedrībai un plašsaziņas līdzekļiem par Projekta mērķi, norisi, sabiedrības līdzdalības iespējām un ieguvumiem, ietverot atsauci uz Finansējuma devēja piešķirto līdzfinansējumu;
			2. norāda Finansējuma devēju visos ar Projektu saistītajos dokumentos, kas tiek izplatīti, izsūtīti, izdalīti vai publicēti (ielūgumos, brošūrās, informatīvajos materiālos, preses relīzēs, interneta vietnēs un citos publiskos materiālos), kā arī atsaucas uz Finansējuma devēju visos sniegtajos paziņojumos un intervijās medijiem.
		13. gadījumā, ja Projekts netiek īstenots, nekavējoties, bet ne vēlāk kā 20 (divdesmit) darba dienu laikā no fakta konstatēšanas, informē Finansējuma devēju un atmaksā Finansējuma devējam piešķirto līdzfinansējumu tādā apmērā, kādu ir saņēmis saskaņā ar Līgumu.
	2. Finansējuma devējs:
		1. apņemas veikt Līgumā paredzētos maksājumus, ja ir izpildītas Līgumā minētās Projekta īstenotāja saistības;
		2. ir tiesīgs veikt Projekta īstenotāja darbību un aktivitāšu norises un dokumentu pārbaudes visā Projekta īstenošanas laikā un 5 (piecus) gadus pēc Projekta īstenošanas beigām, pieprasot informāciju vai ierodoties Projekta īstenošanas vietā;
		3. ir tiesīga uzaicināt Projekta īstenotāja pārstāvi 3 (trīs) darba dienu laikā ierasties pie Finansējuma devēja, lai novērtētu Projekta norisi un Finansējuma devēja līdzfinansējuma izlietojuma pamatotību;
		4. nav atbildīgs par sūdzībām, kas izriet no Līguma un kas ir saistītas ar Projekta īstenotāja vai viņa iesaistītās trešās personas radītiem zaudējumiem vai kaitējumu Projekta īstenošanas gaitā. Finansējuma devējs nepieņem nekādus kompensāciju, zaudējumu, atlīdzības vai citu maksājumu pieprasījumus, kas balstīti uz šādām sūdzībām.
4. **Projekta izpildes kontrole**
	1. Pēc visu Projektā paredzēto aktivitāšu īstenošanas Projekta īstenotājs iesniedz Vērtēšanas komisijai atskaiti par Projekta īstenošanu saskaņā ar Nolikumu (Turpmāk – Atskaite).
	2. Atskaite par Projekta īstenošanu ir jānoformē atbilstoši Nolikumam datorrakstā, lapas jānumurē un jācaurauklo tā, lai nebūtu tās iespējams nomainīt un jāiesniedz ne vēlāk kā līdz 2020. gada 14. decembrim.
	3. Atskaitei Projekta īstenotājs pievieno dalībnieku sarakstus no Projekta ietvaros notikušajām aktivitātēm (lekcijām, semināriem, konferencēm u.c.), publicitātes un informatīvos materiālus, tajā skaitā, Projekta ietvaros tapušās publikācijas un fotogrāfijas, kas apliecina Projekta pieteikuma izpildi, kā arī visu darījumu apliecinošu dokumentu kopijas, kas apliecina Nīcas novada domes piešķirtā finansējuma izlietojumu.
	4. Vērtēšanas komisijai ir tiesības pieprasīt Projekta īstenotājam rakstveidā sniegt papildu paskaidrojumus un dokumentus, ja iesniegtā Atskaite ir nepilnīga. Visi Vērtēšanas komisijas pieprasītie papildus paskaidrojumi vai trūkstošie dokumenti Projekta īstenotājam jāiesniedz rakstveidā ne vēlāk kā 5 (piecu) darba dienu laikā pēc Vērtēšanas komisijas rakstveida pieprasījuma saņemšanas.
5. **Grozījumi līgumā un līguma izbeigšana**
	1. Līgumu var grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Līguma noteikumiem un Latvijas Republikā spēkā esošajiem normatīvajiem aktiem.
	2. Ierosināt izdarīt grozījumus Līgumā var jebkura Puse, ar nosacījumu, ka grozījumi Līgumā neietekmē sasniedzamo Projekta mērķi, prioritāros darbības virzienus un nesamazina noteikto prasību apjomu Projekta īstenotājam.
	3. Projekta īstenotājam ir tiesības vienpusēji atkāpties un izbeigt Līgumu pirms tajā noteikto saistību izpildes:
		1. Finansējuma devējs Līguma noteiktajā kārtībā nav veicis Līguma 3.1. punktā noteikto līdzfinansējuma maksājumu;
		2. Jebkurā laikā, iesniedzot Finansējuma devējam 5 (piecas) darba dienas iepriekš rakstveida paziņojumu. Šajā gadījumā Projekta īstenotājam ir jāatmaksā visa saņemtā Finansējuma devēja līdzfinansējuma summa, atbilstoši Līguma 4.1.13.punktā noteiktajam.
	4. Finansējuma devējam ir tiesības vienpusēji izbeigt Līgumu pirms tajā noteikto saistību izpildes, nosūtot rakstveida paziņojumu un norādot izbeigšanas datumu:
		1. tiek konstatēts, ka Finansējuma devēja līdzfinansējums ir piešķirts uz nepatiesu vai nepilnīgu datu pamata;
		2. Projekta īstenotājs nepilda Līguma noteikumus un pēc Finansējuma devēja rakstveida brīdinājuma saņemšanas turpina tos nepildīt;
		3. Projekta īstenotājs pārtrauc Projekta īstenošanu, neievērojot Līguma 4.1.13.punktā noteikto kārtību.
	5. Ja Finansējuma devējs izbeidz Līgumu 6.4.1.-6.4.3. punktos noteiktajā gadījumā, Projekta īstenotājs atmaksā visu saņemto Finansējuma devēja līdzfinansējuma summu, atlīdzinot Finansējuma devējam visus tiešos un netiešos zaudējumus 20 (divdesmit) darba dienu laikā pēc attiecīgā paziņojuma saņemšanas.
6. **Nepārvarama vara**
	1. Puses tiek atbrīvotas no atbildības par šī Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc šī Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
	2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā ir jānorāda, kādā termiņā, pēc Puses uzskata, ir iespējama un paredzama viņa šajā Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
	3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darba dienu laikā, attiecīgā Puse netiek atbrīvota no Līguma saistību izpildes.
	4. Ja nepārvaramas varas apstākļi turpinās ilgāk nekā 30 (trīsdesmit) kalendārās dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
7. **Pušu atbildība un strīdu risināšana**
	1. Par Līguma saistību neizpildi vai nepilnīgu izpildi Puses ir atbildīgas saskaņā ar spēkā esošajiem normatīvajiem aktiem un Līguma noteikumiem.
	2. Visus ar Līguma izpildi saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.
8. **Nobeiguma noteikumi**
	1. Ja kāds no Līguma noteikumiem zaudē spēku, tad tas neietekmē citus Līguma noteikumus.
	2. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.
	3. Projekta īstenotāja kontaktpersona Līguma nosacījumu izpildei ir \_\_\_\_\_\_ (tel.:\_\_\_\_\_ e-pasts: \_\_\_\_ ).
	4. Finansējuma devēja kontaktpersona Līguma nosacījumu izpildei ir Attīstības nodaļas vadītājs *Raivis Kalējs, tālrunis:* *63452257, e-pasts: raivis.kalejs@nica.lv*
	5. Ja Līguma darbības laikā mainās 10.3. vai 10.4.punktā norādītās Pušu kontaktpersonas, tad attiecīgā Puse par to informē otru Pusi 5 (piecu) dienu laikā.
	6. Līgums parakstīts 2 (divos) eksemplāros, uz \_\_ ( \_\_\_\_\_ ) lapām, ar vienādu juridisko spēku, pa vienam eksemplāram katrai Pusei.
	7. Projekta īstenotāja iesniegtais Projekta pieteikums ar visiem tā pielikumiem un citiem saistošajiem, Projekta pieteikumam pievienotajiem, dokumentiem, ir neatņemama šī Līguma sastāvdaļa.
9. **Pušu rekvizīti un paraksti:**

|  |  |
| --- | --- |
| **Finansējuma devējs****Nīcas novada dome**reģ.Nr. 90000031531Juridiskā adrese: Bārtas iela 6, Nīca,Nīcas pagasts, Nīcas novads, LV - 3473Banka: AS „Swedbank”Bankas kods: \_\_\_\_\_\_\_\_\_\_\_\_\_\_Konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Agris Petermanis*z.v*. | **Projekta īstenotājs**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Reģ.Nr.Juridiskā adrese:Banka:Bankas kods:Konta Nr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |